LV
3.7.2023.
Eiropas Savienības Oficiālais Vēstnesis
C 235/61
— Sestais pamats ir par to principu pārkāpumu, kas izriet no judikatūras lietā Di Prospero/Komisija, Civildienesta noteikumu 27. panta pārkāpumu, vienlīdzības principa pārkāpumu, jo paziņojumā par konkursu nebija ļauts piedalīties abos AD7 un AD9 konkursos, lai gan saskaņā ar to vairāki kandidāti, kuri bija pieteikušies uz AD9, automātiski tika pārcelti uz AD7 rezerves sarakstu. — Septītais pamats ir par vienlīdzības pret kandidātiem principa pārkāpumu un objektivitātes trūkumu vērtējumos, jo atlases komisijai esot trūcis stabilitātes, tā kā bija novērojamas atlases komisijas sastāva biežas izmaiņas un netika nodrošināta tās priekšsēdētāja “shadowing”.
Prasība, kas celta 2023. gada 12. maijā – Braunschweiger Versorgungs/EUIPO – B.F. Energy (“BF energy”) (Lieta T-245/23) (2023/C 235/74) Valoda, kādā sagatavots prasības pieteikums – angļu Lietas dalībnieki Prasītāja: Braunschweiger Versorgungs AG & Co. KG (Braunschweig, Vācija) (pārstāvis: C. Drzymalla, advokāts) Atbildētāja: Eiropas Savienības Intelektuālā īpašuma birojs (EUIPO) Otra procesa EUIPO Apelācijas padomē dalībniece: B.F. Energy Srl (Roma, Itālija)
Informācija par procesu EUIPO Strīdus preču zīmes reģistrācijas pieteikuma iesniedzēja: otra procesa EUIPO Apelācijas padomē dalībniece Strīdus preču zīme: Eiropas Savienības preču zīmes “BF energy” reģistrācijas pieteikums – Reģistrācijas pieteikums Nr. 18 336 443 Process EUIPO: iebildumu process Apstrīdētais lēmums: EUIPO Apelācijas otrās padomes 2023. gada 17. februāra lēmums lietā R 1646/2022-2
Prasījumi Prasītājas prasījumi Vispārējai tiesai ir šādi: — atcelt apstrīdēto lēmumu; — noraidīt strīdus preču zīmes reģistrācijas pieteikumu; — piespriest EUIPO un otrai procesa EUIPO Apelācijas padomē dalībniecei atlīdzināt tiesāšanās izdevumus, tostarp izdevumus, kas radušies procesā Apelācijas padomē.
Izvirzītie pamati: — Eiropas Parlamenta un Padomes Regulas (ES) 2017/1001 8. panta 1. punkta b) apakšpunkta pārkāpums attiecībā uz plašas sabiedrības daļas uzmanības līmeni; — Eiropas Parlamenta un Padomes Regulas (ES) 2017/1001 8. panta 1. punkta b) apakšpunkta pārkāpums attiecībā uz apzīmējumu vizuālo, fonētisko un konceptuālo līdzību; — Eiropas Parlamenta un Padomes Regulas (ES) 2017/1001 8. panta 1. punkta b) apakšpunkta pārkāpums attiecībā uz sajaukšanas iespējas visaptverošu vērtējumu.